GiliGold/VAD_KnessetCorpus huggingface dataset:
אריה ביבי: אם היית בא ואומר: אנחנו הקמנו שני מחוזות שהם אופרטיביים, עם מבנה של פיקוד מאוד מאוד נמוך, עם פנים לשטח, לקחנו מחוז שמונה 300 איש כמטה, והפכנו שני מחוזות, בכל אחד שמנו 50, ואת ה-200 הורדנו לשטח, אלא מה אתם אומרים?
אריה ביבי: אנחנו פיצלנו, הוספנו עוד מחוז אחד, ואז הוספנו עוד מטה.
סנ"צ אביעד סוהר: לא.
תנ"צ אפרים ברכה: אדוני היושב-ראש, הקימו שני מחוזות ועיבו אותם בתקנים.
תנ"צ אפרים ברכה: לקחו גם מהמטות – קיצצו 10%- כדי להעביר אותם לשטח, מתוך המטות לשטח, וביניהם עיבו במספר רב של תקנים את המחוזות האלה, כדי לתת מענה.
חנין זועבי: אבל זה לא רק עניין של כמות, ברשותך אדוני היושב-ראש.
אריה ביבי: גברתי, תאמיני לי שאני מבין.
אריה ביבי: תני לו לסיים את הסקירה שלו.
אריה ביבי: אני יודע לשאול את השאלות הנכונות.
חנין זועבי: אבל תיתן לנו גם לשאול.
אריה ביבי: אני אתן לך.
תנ"צ אפרים ברכה: אדוני היושב-ראש, הפיצול של המחוזות לא היה רק פיצול טכני אלא גם תוספת תקנים, ותוספת משמעותית רבה של תקנים.
אריה ביבי: נתתי לך דוגמה של עכו.
תנ"צ אפרים ברכה: המפכ"ל וגם השר לביטחון הפנים רואים את שנת 2012 כנקודת מפנה בטיפול אפקטיבי בפשיעה לאורך השנה הזאת, ואנחנו מאמינים בכך – עם האורגנים הללו ועם הקמת המחוזות האלה ועם טיפול יעיל וממוקד בפשיעה, במיוחד אני אומר, אדוני היושב-ראש, יהיה טיפול אפקטיבי, יהיו יותר כתבי-אישום.
תנ"צ אפרים ברכה: כבר היום אני יכול להגיד לאדוני - במשולש כבר הוגשו כתבי-אישום נגד 12 אנשים.
תנ"צ אפרים ברכה: אם כבר מדברים על מחוז מרכז – טיפול מהיר, יעיל.
תנ"צ אפרים ברכה: עצורים עכשיו מספר אנשים בתיקי רצח, ואנחנו מאמינים שתהיה התקדמות בנושא הזה.
תנ"צ אפרים ברכה: מימ"ר מרכז, במהלך השנה האחרונה, בחודשים האחרונים, פענחו שמונה תיקי רצח במגזר הזה.
תנ"צ אפרים ברכה: לכן, אני אומר – יהיה טיפול יעיל, רציני במהלך השנה הזאת.
קריאה: באיזה עיר?
תנ"צ אפרים ברכה: במשולש.
תנ"צ אפרים ברכה: היום הוגשו כתבי-אישום נגד 12 אנשים בשעה 11:30 בבית-המשפט המחוזי.
קריאה: באיזו עיר?
תנ"צ אפרים ברכה: בטירה, טייבה - - -
אריה ביבי: מה רצתה להגיד גברתי, בבקשה.
חנין זועבי: אנחנו לא באים לתת ציונים, זה לא המקום.
חנין זועבי: כאשר אנחנו מדברים על חוסר אמון, אנחנו מדברים על התפקוד, לא רק על כמויות.
חנין זועבי: גם אם אתה תכפיל את מספר אנשי המשטרה ותשמור על אותו תפקוד ועל אותן טענות שאנחנו שומעים – ואתם לא מתייחסים לטענות – ההרגשה שלנו שאנחנו באים וטוענים טענות רציניות, אנחנו לא שולפים טענות, אבל לאף טענה אתם לא מתייחסים.
חנין זועבי: למשל, טענות על כך שחלק גדול ממקרי הרצח הם מקרים צפויים.
חנין זועבי: אנשים מאוימים, אנשים באים למשטרה, אז המשטרה חושדת, יודעת שפה אפשר שאנחנו ניתקל במקרי רצח בשבוע או בעתיד הקרוב, וזה שמאוים הוא נרצח.
חנין זועבי: זה עניין של תפקוד.
אריה ביבי: תודה רבה, גברתי.
חנין זועבי: מה זאת אומרת כאשר אתם עונים לנו שהמשטרה לא מצליחה לאתר חשודים.
חנין זועבי: ברשותך אדוני היושב-ראש, אני רוצה שאתה – אם יש לך ניסיון במשטרה – אני רוצה שאתה תענה לי.
חנין זועבי: כאשר הם שולחים לחבר כנסת תשובה, המשטרה לא מצליחה לאתר את החשודים, והם לא ברחו מחוץ-לארץ, זו אינדיקציה על רצינות ולא על כמויות של אנשי משטרה.
תנ"צ אפרים ברכה: אינני יודע על איזה תיק את מדברת אבל אם לא הצליחו לאתר את החשודים - - -
חנין זועבי: כמה תיקים בעכו.
אריה ביבי: קודם כול, לגבי המקרה שאת העלית, אמרת שזה בחור.
חנין זועבי: מעכו.
אריה ביבי: לא, לא מעכו.
אריה ביבי: שאמרו לך: פיטרנו אותו.
חנין זועבי: חוקר מרמלה.
אריה ביבי: אני מבקש שתעבירי את זה בצורה מסודרת לאפי, והוא יגיד לך בדיוק מה קרה.
חנין זועבי: העברתי.
חנין זועבי: אחרי הדיון של לוד אני העברתי.
תנ"צ אפרים ברכה: את יכולה להעביר אלי דרך הלשכות, וניתן מענה.
אריה ביבי: חבל שחבר הכנסת ג'מאל זחאלקה לא פה – ודאי יש לו דברים חשובים יותר לעשות כי הוא העלה את הנושא הזה ל"דיון מהיר", ואנחנו נענינו לבקשה שלו.
אריה ביבי: אני קודם כול מודה לו שהעלה את הנושא הזה.
אריה ביבי: לדעתי זה נושא חשוב מאוד.
אריה ביבי: אני גם מודה לחברי הכנסת שהשתתפו, וכל אחד תרם את חלקו.
אריה ביבי: בדיוק דיברתי עליך, חבר הכנסת זחאלקה.
ג'מאל זחאלקה: התקשורת מתעניינת בגלל השידור החי – בדברים שלך במיוחד.
אריה ביבי: אומרים שאסור להגיד שבחו של אדם בפניו, אבל הרשו להגיד חלק משבחו בפניו, אז אם לא היית פה הייתי אומר הרבה דברים טובים עליך, אני אגיד עכשיו רק חלק מהדברים.
אריה ביבי: אנחנו מודים לך שהעלית את הנושא הזה ולחברי הכנסת שיושבים כאן.
אריה ביבי: אני חושב שהדיון הזה הוא חשוב מאוד, הוא תרם תרומה גדולה ליחסים שאנחנו רוצים שיהיו בין ערבים ליהודים, ואני גם מודה לכל מי שפה דיבר וגם מי שלא דיבר, ואנחנו מבינים מה הכוונות.
אריה ביבי: יש פה אנשים שהם די פסימיים – אנחנו תמיד צריכים לראות את האור בקצה המנהרה ולא את האור של הרכבת, כך שאנחנו תמיד צריכים להיות אופטימיים.
ג'מאל זחאלקה: אם יש אור, רואים אור.
אריה ביבי: לאלימות ולפשיעה יש הרבה סיבות והרבה מטפלים.
אריה ביבי: אני חושב שאם אנחנו נאגד את כל המטפלים ביחד, אנחנו יכולים להגיע למצב שכן אנחנו יכולים להתגבר על הבעיה.
אריה ביבי: כשאנחנו מדברים על משטרה – לא בגלל שאני שוטר, ותיכף גם אגיד כמה דברים על המשטרה – אני חושב שישנה גם בעיה איך המדינה רוצה לראות את המשטרה שלה או איך המדינה רוצה לשלוט במחוזות, בכפרים, במועצות, בערים, בעיירות – זה נושא של תקציב מדינה למשטרה.
אריה ביבי: לצערי, המשטרה היא קטנה על המדינה.
אריה ביבי: לצערי.
אריה ביבי: לכן שאלתי את תת-ניצב אפרים האם התוכניות הן מגובות בתקציב של האוצר או אלה תוכניות שאנחנו מכירים, שכל תוכנית היא בעצם בסיס לשינויים, ואנחנו רואים בתוכניות האלה יותר שינויים ומעט מאוד בסיס, וחבל.
דניאל בן-סימון: אדוני היושב-ראש, אני יכול לשאול אותך שאלה?
אריה ביבי: אתה יכול לשאול, אבל בקצרה כי אני מסכם.
דניאל בן-סימון: חשבתי שבגלל שאתה בשני צידי המתרס - גם מפה וגם מפה - - -
אריה ביבי: אני יושב-ראש עכשיו.
דניאל בן-סימון: השאלה היא לאור הדיון שהיה עכשיו, האם לך יש דרך טובה יותר - -
אריה ביבי: תיכף אני אגיד אותה.
דניאל בן-סימון: - - לסיים את האלימות במגזר הערבי – טובה יותר מאשר יש למשטרה היום.
אריה ביבי: זאת שאלה.
אריה ביבי: אם יש לי דרך טובה יותר, אז קודם כול אני אגיד לך – כן, כי אני רוצה להיות שר לביטחון פנים...
דניאל בן-סימון: הנה, בבקשה.
דניאל בן-סימון: אגב, תיאמנו את השאלה...
אריה ביבי: חבר הכנסת דניאל בן-סימון, אומרים שלכל חייל יש את הגביע של הרמטכ"ל בתרמיל שלו, כל חייל רוצה להיות רמטכ"ל, אז השאלה שלך היא שאלה די מכשילה.
אריה ביבי: לכן אני יודע למה שאלת אותה.
אריה ביבי: אני חושב שהנושא הוא גם במשטרה, גם בחינוך, גם בעבודה סוציאלית וגם ראשי עיריות ומועצות, בתנאי שייתנו להם גם את הכלים.
אריה ביבי: ולצערנו הרב, לא תמיד נותנים את הכלים, הכלים הולכים לדברים אחרים.
אריה ביבי: בנושא הזה של המשטרה, פה אני מגיע לשאלה שלך באיזה כובע אני – אפי, ותעביר את זה למפכ"ל שלך וגם לשר לביטחון פנים.
אריה ביבי: משטרה טובה היא משטרה שיוזמת, היא לא משטרה שרודפת אחרי האירועים.
אריה ביבי: היא צריכה להיות משטרה שתיזום שני צעדים קדימה, כי ברגע שהיא משטרה שרודפת אחרי האירועים, היא כבר מתחילה להיות משטרה של מכבי-אש, של כיבוי שריפות - פה יש שריפה ואני מכבה אותה, שם יש שריפה ואני מכבה אותה, היא לא יוזמת.
אריה ביבי: היא צריכה ליזום, לחשוב היכן תהיה השריפה בעתיד, שם אני שמה את כוחי.
אריה ביבי: אני יודע שיש בעיה של בלון, שברגע שאתה לוחץ אותו במקום אחד, הבלון מתנפח במקום שני, ואני חוזר שוב לנושא של כוח-אדם ומשימות.
אריה ביבי: ופה אני מגיע לנושא של המגזר הערבי.
אריה ביבי: אם המגזר הערבי – היחס שלו באוכלוסייה הוא 17%, והפשיעה שם - - -
קריאה: כ-20%.
ג'מאל זחאלקה: את מזרח-ירושלים אני לא כולל.
ג'מאל זחאלקה: זה ההבדל בינינו.
אריה ביבי: בסדר, 20%.
ג'מאל זחאלקה: 17% בלי ירושלים.
אריה ביבי: 20%, והפשיעה שם היא 40%, אני חושב שאנחנו צריכים לתת אותו יחס מבחינת כמות משטרה.
אריה ביבי: המפתח צריך להיות שונה – המפתח לא בכמות כוח-אדם מול נניח עיר שיש בה 100,000 תושבים שהיא צורכת כך וכך שוטרים, ועיר אחרת שיש בה 20,000 תושבים שהיא צורכת פי-שלושה בנושא הפשיעה, אז שם אנחנו צריכים להשקיע.
אריה ביבי: אם אתה האדם שמתכנן את המפתח הזה, אז תיקח זאת בחשבון.
אריה ביבי: אני כן הייתי רוצה לראות – ואתה נגעת בזה קצת – צוות חוקרים של משטרה שיבדוק גם את הפשעים ואת הרציחות בעבר, לא אותו צוות.
אריה ביבי: אני מכיר גם צח"מים שהקימו.
אריה ביבי: כשצח"מ מגיע למבוי סתום, מוחקים את הצח"מ הזה – לוקחים אנשים חדשים לגמרי שיבדקו את כל הפשעים בעבר, את כל התיקים מהעבר, ובמיוחד במגזר הערבי.
תנ"צ אפרים ברכה: המפכ"ל מוביל מדיניות כזאת.
אריה ביבי: דיון לא מספיק, צריך להקים.
תנ"צ אפרים ברכה: לא.
תנ"צ אפרים ברכה: הוא עושה את זה.
אריה ביבי: למה במגזר הערבי?
אריה ביבי: כי זה חשוב שאדם שביצע פשע – אפילו לפני עשר שנים – יביאו אותו עכשיו לדין, שיידעו שאנחנו לא שוכחים, ואז העתיד ייראה אחרת.
אריה ביבי: אסור להשלים עם העובדה שנרצחים, במיוחד שנושאי תפקידים נרצחים או שיורים על נושאי תפקידים, כי זה קו אדום.
אריה ביבי: זה מסמל את השלטון.
אריה ביבי: בכלל, כל נרצח – למשפחתו ולסביבה שלו הוא מאה אחוז נרצח, זאת אומרת אין נרצחים בסטטיסטיקה.
אריה ביבי: סטטיסטיקה יכולה להיות לגבי גונבי בקבוקים, אבל לגבי נרצחים אין דבר כזה סטטיסטיקה, כי נרצח הוא מאה אחוז נרצח למשפחה שלו, הוא מאה אחוז נרצח לסביבה שלו.
אריה ביבי: לכן, לגבי נרצחים אני לא מוכן לקבל סטטיסטיקה.
אריה ביבי: הייתי רוצה כן לראות למשל מתנדבים.
אריה ביבי: מכובדיי ראשי המועצות וראשי הערים, כן הייתי רוצה שתעודדו בחוזרים, בשלטים – אינני יודע, תעשו את זה בכל דרך – שיתוף עם המשטרה, התנדבות למשטרה כמשמר אזרחי, התנדבות לכל מיני פעולות שיעזרו גם למשטרה, כי אומרים שאם אנחנו יכולים לעזור לעצמנו, זו העזרה הכי נכונה.
אריה ביבי: יפה, הייתי רוצה לראות את ועדת הפנים שתסייר ותהיה במגזרים.
אריה ביבי: בפעם האחרונה ביקרנו בלוד-רמלה, לדעתי זה היה סיור מצוין, ואגיד לכם למה.
חנין זועבי: מה עם הנתונים, אדוני היושב-ראש?
אריה ביבי: דקה.
אריה ביבי: למה הסיורים האלה עוזרים?
אריה ביבי: קודם כול, מפקד התחנה והמתנדבים מקבלים מוטיבציה.
אריה ביבי: ברגע שבאים מהכנסת וחברי כנסת ומתעניינים בהם, המפקדים בשטח מקבלים מוטיבציה.
אריה ביבי: ותאמינו לי שגם אנשים, אזרחים שאנחנו פוגשים – פגשנו אנשים ברמלה, פגשנו בלוד – ואזרחים מהשורה שדיברו בוועדת הפנים, גם הם מקבלים מוטיבציה לעזור למשטרה.
אריה ביבי: בנושא שקיפות של דוח שיוצא מהמשטרה, אני זוכר - - -
סמי אבו שחאדה: אני אשמח להתנדב, לבנות לכם סיור כזה ביפו.
אריה ביבי: סלח לי, אדוני, דקה.
אריה ביבי: תאמין לי אני יודע עליך ואני יודע שאתה גם קצת בטראומה – אתה היית ליד הנרצח ולא רחוק ממנו, וזה לא קל.
סמי אבו שחאדה: הסיור לא קשור לטראומה.
סמי אבו שחאדה: להיפך.
סמי אבו שחאדה: אתה מציע סיורים, אני איתך.
אריה ביבי: אני יודע, אני יודע.
אריה ביבי: שקיפות – אני יודע שיש חוברת ובחוברת הזאת יש סטטיסטיקה מדויקת של כל מגזר ומגזר, כל עיר ועיר.
חנין זועבי: אין.
אריה ביבי: אם אין, אז אני מבקש, אפי, להעביר לה חוברת כזו שהמשטרה מוציאה – אני מכיר את החוברת הזאת.
אריה ביבי: יכול להיות שאלייך זה לא מגיע.
אריה ביבי: אם לא מגיע, זוהי לקונה.
חנין זועבי: אין לפי מגזרים, אני אומרת לך.
חנין זועבי: גם הפסיקו לתת למרכז המחקר והמידע לפי מגזרים.
אריה ביבי: יש.
אריה ביבי: אפי, הנה, נשמע אותו.
תנ"צ אפרים ברכה: יש בתוך המשטרה – פנימי – פילוח, אבל לא מוציאים את זה החוצה.
חנין זועבי: הפסקתם להוציא את זה, אז אנחנו דורשים שאתם כן תוציאו את זה, שזה יהיה חלק מהדיווח השנתי שלכם.
חנין זועבי: זה מאוד חשוב.
תנ"צ אפרים ברכה: אנחנו רוצים להיות משטרה של כולם.
תנ"צ אפרים ברכה: המטרה היא להיות משטרה של כולם ולא ללכת לפלח לפי -- - -
חנין זועבי: שקיפות זה משטרה של כולם.
תנ"צ אפרים ברכה: שקיפות – גם זה שקיפות.
תנ"צ אפרים ברכה: אני יכול לתת לך נתונים, אמרתי לך, אני יכול להציג לך את הנתונים, בַּפְּנים.
אריה ביבי: היא תפנה אליך לגבי נתונים.
אריה ביבי: אני שוב רוצה להודות לכל המשתתפים.
אריה ביבי: אני חושב שזה היה דיון טוב, אבל כשדיון טוב נגמר זה לא מספיק, צריך גם יישום של הדיון.
ג'מאל זחאלקה: לכן, אני מציע, כבוד היושב-ראש – אני אדבר גם עם היושב-ראש הקבוע, חבר הכנסת אמנון כהן – שתהיה ישיבת מעקב בנושא כל שלושה חודשים.
ג'מאל זחאלקה: כל שלושה חודשים תשב כאן, תקיים ישיבת מעקב מה קורה בנושא הזה.
ג'מאל זחאלקה: צריך מעקב צמוד.
ג'מאל זחאלקה: אנחנו רוצים השנה לצמצם את הפשיעה.
ג'מאל זחאלקה: צריך שוועדת הפנים תירתם למאמץ הזה.
אריה ביבי: תודה רבה, הישיבה נעולה.
אמנון כהן: בוקר טוב, אני מתכבד לפתוח את והגנת הסביבה בנושא:
אמנון כהן: תקנות המשטרה (סדרי דין בדין המשמעתי) (תיקון), ותקנות המשטרה (דין משמעתי, ברור קבילות שוטרים והוראות שונות), (סדרי דין בדיון המשמעתי).
עידו בן-יצחק: הסט העיקרי הוא של 100 תקנות שהגיע בינואר.
עידו בן-יצחק: אנחנו בקיץ תיקנו את החוק כדי שיאפשר להסדיר גם את הנושא של שכר לעדים, ובעקבות זה הגיעו עוד שתי תקנות שהן הצטרפו למאה.
אמנון כהן: תקנה אחת או שתי חבילות?
עידו בן-יצחק: נאשר את זה ביחד.
אמנון כהן: בגדול, מי מסביר לנו מה התקנות האלה הולכות לעשות?
חיים אמיגה: כמו שאדוני אמר בפתיחת דבריו, המכתב נשלח בזמנו לחבר הכנסת , היושב ראש דאז, הוא גם מופנה לאדוני כמובן.
חיים אמיגה: חוק המשטרה חוק ב-2006.
אמנון כהן: למה לקח לכם כל כך הרבה זמן עד 2011?
חיים אמיגה: חלק מהסיבות גם היה לגבש תקנות לפי הפרקטיקה הנוהגת, זאת אומרת חיכו תקופה מסויימת.
אמנון כהן: בעצם החוק עומד, חוקק ועומד ולא מתבצע.
חיים אמיגה: לא, החוק מתבצע.
אמנון כהן: איך הוא מתבצע בלי תקנות?
חיים אמיגה: כי מתבססים על תקנות מ-1989 שכתוב בחוק, ובעצם זה בדיוק הסיבה שהתקנות האלה תוקנו, החדשות שאנחנו מגישים כרגע, בעצם להחליף לתקנות מ-1989 ולהתאים אותם בצורה כזאת שיהיו מעודכנים יותר לחוק.
עידו בן-יצחק: כמו שיש רציפות אצל יושב ראש הוועדה, יש גם רציפות של - - -
אמנון כהן: הבנתי, אבל אני מבקש ממנהלת הוועדה שנסקור את החוקים שאושרו בוועדה, אפילו שנה, שנתיים אחורה, ואם עדיין משרדי הממשלה היו אמורים להתקין תקנות תוך חודשיים, תוך שלושה והחוק עבר ועדיין הם לא התקינו, או לא הביאו לאישור הוועדה את התקנות, כתוצאה מכך החקיקה או החוק לא יכול לצאת לדרך, אז תעשו - - - זה בינינו.
יפה שפירא: קלעתי לדעת גדולים ועשיתי את זה, אין דבר כזה - - - דבר אחד שכבר טיפלנו בו.
אמנון כהן: מלאכתם של צדיקים נעשית בידי אחרים.
אמנון כהן: אז מה המשמעות של התקנות האלה מכובדי?
חיים אמיגה: זה בעיקר בעצם להתאים את התקנות לחוק הקיים מ-2006.
אמנון כהן: יותר טכני?
חיים אמיגה: בחלק גדול מהתקנות זה שינויים טכניים, ובחלק מהתקנות אלה שינויים מהותיים בעקבות התאמה ל-2007, ושנית הפרקטיקה הנוהגת שראו דברים שצריך בעצם לקבע בתקנות.
עפרה פויר: באופן עקרוני זה קובע איך מתנהלים הדיונים בבית הדין למשמעת בפני דן יחיד.
אמנון כהן: מי רוצה לקרוא את התקנות?
חיים אמיגה: תקנות המשטרה, (דין משמעתי, בירור קבילות שוטרים והוראות שונות), (סדרי דין בדיון משמעתי), התשע"ב- 2011
אמנון כהן: שינויים והתאמות אתם תעשו.
אמנון כהן: אני מסמיך את היועצים המשפטיים לתקן את ההתאמות.
עפרה פויר: כאן יש הערה שסיכמנו עליה אתמול – "או שהנאשם הסכים לכך".
עפרה פויר: הרי דיברנו שיכולה להיות הסכמה של הנאשם.
עפרה פויר: מה שהייתי מציעה – "פחות מ-48 ובלבד שהנאשם הסכים לכך, או שניתן לכך אישור" וכו'.
חיים אמיגה: (4) זכות העיון –
עידו בן-יצחק: פה אנחנו התחלנו לשנות את זה ל"רשאי הדן היחיד לדחות את הערר" כדי להתאים את סעיף 73 לחוק המשטרה.
אורי מקלב: מדובר על שוטר שלא יודע עברית?
עפרה פויר: השוטרים בדרך כלל יודעים עברית, אבל יש אוכלוסיות מסוימות שמגוייסות במסגרת הסכמים בין הצבא לבין המשטרה של שוטרי חובה שמגויסים או למג"ב או כשוטרים במשטרה הכחולה, ואלה ההקפדה לגביהם היא פחותה מכיוון שזה בעצם השרות הסדיר שלהם.
אורי מקלב: עבירות משמעת או דברים כאלה נעשים במשטרה?
עפרה פויר: כן, כל עוד הוא משרת במשטרה דינו כדין כל שוטר.
אורי מקלב: למשל מצב שכנראה לא יודע כלל עברית, אולי הוא לא יודע עברית על בוריה.
עידו בן-יצחק: כעיקרון לגבי שוטרים אחד מהתנאים לגיוס שלהם, הם חייבים לדעת עברית.
עידו בן-יצחק: בסעיף הזה צריך לעשות האחדת מונחים בין הודאה להודיה, נשאיר זאת לנסחית.
עידו בן-יצחק: פה סיכמנו על נוסח אחר ממה שמופיע כאן, אני אקריא אותו: (ב התקופה להגשת ערעור תהיה כאמור בסעיפים 57 או 62(1) לחוק, כתב הערעור יוגש בחמישה עותקים לבית הדין לערעורים.
עפרה פויר: יש לי בקשה אחת, בסעיף שתיקנו 82(ב) התקופה להגשת כתב ערעור, מכיוון שמשתמשים לאורך כל הדרך במושג "כתב ערעור" אז ראוי שזה יהיה גם כאן.
אמנון כהן: נקרא את כל התקנות ונצביע ביחד.
עידו בן-יצחק: 95א שכר והוצאות עדים שאינם שוטרים - בתקנה זו – "בית דין" – בית דין למשמעת, בית דין לערעורים או דן יחיד לפי העניין; "שכר" – שכר בטלה, שכר מומחה או שכר רופא, לפי העניין; עד שאינו שוטר, שהתייצב להעיד בפני בית הדין, רשאי בית הדין להורות שישולמו לו דמי נסיעות הלוך וחזור מן המקום שממנו הגיע עד למקום שבו התקיים הדיון וגם שכר ודמי לינה, כפי שיראה בעיני בית הדין, ובלבד שהתשלום לא יעלה על הסכום הקבוע לשכר עדים בתקנה 10 לתקנות סדר הדין הפלילי, התשל"ד-1974 (להלן תקנות סדר הדין הפלילי) 95ב שכר נציגי ציבור - שכר השתתפות נציג ציבור בבית דין למשמעת או בבית דין לערעורים יהיה כאמור בתקנה 1 לתקנות בית הדין לעבודה (תשלום לנציגי ציבור), התשל"ח 1978.
אמנון כהן: אני רוצה להבין, שעד היום האזרח שאמור לבוא להעיד והפסיד יום עבודה - - -
חיים אמיגה: כבר שילמו לו לפי נהלים פנימיים, דיברתי עם נשיאת בית הדין למשמעת, כן שילמו לו אבל לפי איזשהו נוהל, זה לא עוגן בתקנות.
אמנון כהן: אתם רוצים לעגן את זה.
אמנון כהן: אני זוכר שמישהו הלך - - - מבית משפט כסף, או שהיה סוג מסוים של דין כן קיבל וסוג מסוים של בית דין להגיד לא קיבל.
חיים אמיגה: לא, הוא היה מקבל בדיוק כמפורט פה, רק שזה היה מעוגן הסכומים והכול בנהלים פנימיים.
אמנון כהן: יש הערות לתקנות - משרד המשפטים?
גבריאלה פיסמן: משרד המשפטים זה נעשה בתיאום איתו החל מחוק המשטרה.
חיים אמיגה: שאלה קצרה, להלן תקנות סדר הדין הפלילי, צריך את זה פה?
חיים אמיגה: לא נראה לי שעושים עוד שימוש בתקנות סדר הדין.
עידו בן-יצחק: נכון, אפשר למחוק את זה.
אמנון כהן: מנהלת הוועדה בבקשה.
יפה שפירא: אני לא מבינה למה כתוב כאן "לא ירשה בית הדין למשמעת חקירה שיש בה משום עלבון או פגיעה בכבודו של אדם הפחדה או הטעייה", זה לא ברור?
יפה שפירא: מה אתם מפחידים - - -
חיים אמיגה: זה קבוע גם בחוק סדר הדין הפלילי.
אמנון כהן: גם מה שמובן מאליו צריך להיאמר את אומרת.
גבריאלה פיסמן: יש הוראה כזאת בחוק סדר הדין הפלילי.
עפרה פויר: שום דבר לא ברור.
יפה שפירא: יש פה עוד דבר אחד - מה זה נקרא נראה שמלאו לו 18?
עידו בן-יצחק: זה גם קיים בפקודת הראיות.
עפרה פויר: הוא לא נראה בן 10.
עידו בן-יצחק: ההנחה היא שמי שמוסר את המסמך, לא צריך להתחיל לחפש לו - - - בוא נגיד, זה קיים בהליכים קצת יותר מורכבים מאשר בהליכי משמעת.
עפרה פויר: אותו דבר בתקנות סדר הדין האזרחי.
אמנון כהן: המשרד לבטחון הפנים הבטיח לוועדה שהוא מתקן את תקן כליאה, בגלל שבעיסקת שליט שיחררו מעל 1,000 אסירים, ולמעשה תקן הכליאה שאישרנו לא רלבנטי, כי המשפחות פונות לוועדה.
אמנון כהן: אנחנו הפנינו את בקשתם למשרד לבטחון פנים, אמרו שיבחנו את הסוגיה תוך מספר ימים, עוד מעט שבועיים, ואני נוטה לעצור כל דבר שקשור למשרד לביטחון פנים, אבל התקנות האלה כל כך חשובות שממש חבל לעכב את זה עוד יום, עוד שעה.
אחיים אמיגה: אני אשוחח על זה עם היועץ המשפטי יואל אדר.
אחיים אמיגה: אני אמסור לו את המסר שאדוני העביר.
אמנון כהן: אנחנו בינתיים לא נצביע, כאשר תעדכן אותי, אני אנסה.
אמנון כהן: אני לא רוצה לעכב באמת, אבל המשפחות לא נותנות לי להעביר שישי שבת.
אמנון כהן: מגיעים אליי כבר הביתה.
אמנון כהן: מה אני עושה, עד אז אנחנו לא נעביר?
חיים אמיגה: אני אעביר את המסר.
אמנון כהן: אנחנו אנשים אחראים, אבל יש גבול גם לאחריות שלנו.
אמנון כהן: בבקשה תמסור ליואל הפעם בגלל שעשיתם עבודה מצוינת ואתם אנשים נחמדים, לתשומת ליבכם, אני רוצה בשבוע הבא תשובה טובה למצוא פתרון.
אמנון כהן: הוועדה שמעה והוקראו כאן סעיפים של התקנות שהוגשו לוועדה, וגם את תקנות המשטרה סדרי דין ודין משמעתי.
אמנון כהן: ותקנות משטרה (דין משמעתי, בירור קבילות שוטרים הוראות שונות), סדרי דין בדיון משמעתי.
עפרה פויר: ניתן לזה גם מספר שמתאים לתקנות הכלליות.
אמנון כהן: אם יש התאמות נוסחיות כאלה או אחרת, אני מסמיך אתכם, תשבו מולם ותעשו.
אמנון כהן: מי בעד אישור התקנות -
אמנון כהן: עבר פה אחד.
אמנון כהן: הוצבע ועבר פה אחד.
אמנון כהן: יישר כוח לכם, תמשיכו לעבוד, תנו ביטחון לאזרחי מדינת ישראל, ותמשיכו את העשייה.
אמנון כהן: אנחנו איתכם לאורך כל הדרך.
אמנון כהן: בהצלחה.
אמנון כהן: אני מצפה לתשובה טובה.
אמנון כהן: צהריים טובים, שבוע טוב.
אמנון כהן: אנחנו ממשיכים את הדיונים של ועדת הפנים והגנת הסביבה.
אמנון כהן: הנושא שעל סדר היום: הצעת חוק מרשם האוכלוסין (תיקון - רישום על פי פסק דין) התשע"א -2011, של חברי הכנסת דוד אזולאי, איתן כבל, פאינה קירשנבאום, זבולון אורלב.
אמנון כהן: אנחנו מכינים את החוק לקריאה ראשונה.
אמנון כהן: נמצאים כאן מציע החוק, אחד המציעים, חבר הכנסת דוד אזולאי שיסביר לנו את הצעת החוק.
אמנון כהן: הבנתי שהתחייבתם לתאם את הצעת החוק עם משרדי ממשלה שונים והבנתי גם שיש איזשהו סיכום.
אמנון כהן: לכן תעדכן את הוועדה לגבי הצעת החוק ולבי הסיכומים כדי שנדע איך להתקדם.
דוד אזולאי: אני מודה לך, אדוני היושב-ראש, שאתה מקיים את הדיון הזה היום.
דוד אזולאי: למען הגילוי הנאות ולפרוטוקול, את הצעת החוק הזאת יזמו חברים נוספים: איתן כבל, פניה קירשנבאום וחבר הכנסת זבולון אורלב – כולם שותפים להצעת החוק.
דוד אזולאי: הצעת החוק הזאת באה בעקבות דיון שהיה כאן בוועדת הפנים ביום הזהות היהודית בכנסת.
דוד אזולאי: תוך כדי דיון התעוררה הבעיה של משפחות שהגיעו והסבירו לנו מה המשמעות של העניין שהם באים עם כל האישורים, כולל אישור על יהדותם מבית דין רבני, אבל פקיד מרשם האוכלוסין לא יכול לרשום אותם.
דוד אזולאי: ביקשתי לקדם את החקיקה הזאת וכפי שאדוני יודע – ויש לך ניסיון רב בהצעות חוק פרטיות – את מכיר הצעת חוק פרטית אחת שהצלחת לקדם אותה מבלי לתאם עם הממשלה?
דוד אזולאי: אתה מכיר דבר כזה?
אמנון כהן: אני חושב שמן הראוי לתאם כי יש דברים לכאן ולכאן.
דוד אזולאי: אני לא מלין על הממשלה.
דוד אזולאי: אני רק אומר לך שכמעט אין הצעת חוק שאי אפשר לתאם אותה בלי הממשלה, ולשמחתי הרבה, גם פה תיאמנו עם הממשלה.
דוד אזולאי: זה לקח קצת זמן אבל בסופו של דבר היועץ המשפטי המוכשר של הוועדה דאג לכך שיישב וישעה את העבודה – ואכן, יש פה נוסח שמונח בפנינו.
דוד אזולאי: הבנתי, משיחה שהייתה שלי עם היועץ המשפטי של הוועדה, עורך דין תומר רוזנר, שאכן יש תיאום בין משרד המשפטים למשרד הפנים.
דוד אזולאי: הייתה לי שיחה הבוקר עם עורך דין יעקבי שביקש להכניס כמה שינויים.
דוד אזולאי: שאלתי אותו, אם הדברים מתואמים עם משרדי הממשלה, ואני מאוד מקווה שאכן כך.
דוד אזולאי: מבחינתי, אם נתקדם עם החקיקה הזאת, נוכל להיות אנשי בשורה לאותם אנשים שהם על-פי כל דין יכולים לקבל אישור ממנהל האוכלוסין ואני מקווה שהם יכולים לקבל אותו.
דוד אזולאי: אדוני היושב-ראש, יש פה משפחות שהגיעו מרחוק כדי להציג את הדברים ואני אודה לך מאוד אם באיזשהו שלב תוכל לאפשר להם גם להגיד כמה מילים בעניין הזה.
אמנון כהן: אנחנו נתחיל איתם.
אמנון כהן: נלמד למה נולדה הצעת החוק.
אמנון כהן: הבנתי שהיה פה דיון מעמיק וחשוב.
אמנון כהן: בגלל שחתמו חברי כנסת מסיעות שונות, זה כנראה כי זיהו את הבעיה ורצו למצוא לה פתרון.
אמנון כהן: מי המשפחות או נציג משפחות?
אמנון כהן: אם רוצים, לא חייבים.
אמנון כהן: בבקשה לדבר למיקרופון.
סוזנה אברמוב: אני בת-דודה של שרה נפתלי.
סוזנה אברמוב: הייתה לה בעיה בשנת 1999, כשהיא רצתה לעלות לארץ.
סוזנה אברמוב: בעלה מילא את השאלון במקומה כי היא הייתה עם תינוק והלכה להניק אותו והוא רשם בטופס שהיא מוסלמית, למרות שהיא לא.
סוזנה אברמוב: זאת הייתה טעות שלו.
סוזנה אברמוב: כשהיא חזרה עם התינוק הוא ביקש ממנה לחתום.
סוזנה אברמוב: היא חתמה והם נתנו את המסמכים לפקידה.
סוזנה אברמוב: התשובה הייתה שהם לא יכולים להגיע לארץ כי היא לא יהודיה, וזאת למרות שהיא יהודיה ואימא שלה יהודיה.
סוזנה אברמוב: אימא שלי היא אחות של אימא שלה ואנחנו יהודים.
אמנון כהן: למה כתב מוסלמית?
סוזנה אברמוב: הוא כתב את זה בטעות, באופן אוטומטי כי הוא מוסלמי.
אורי מקלב: הוא מוסלמי.
אמנון כהן: הוא מוסלמי.
אמנון כהן: יש פה עוד מקרים?
אמנון כהן: בבקשה גברתי, מה שמך לפרוטוקול?
יהודית ויצמן: הייתי פה לפני שנה בדיון.
יהודית ויצמן: אני התחתנתי בארץ עם ישראלי יהודי.
יהודית ויצמן: גם אני יהודיה.
יהודית ויצמן: הגשנו את כל הטפסים שלנו לקבלת אזרחות ועלייה אבל משרד הפנים סרבו את זה.
אמנון כהן: מה הם אמרו?
יהודית ויצמן: יש לי אישורים של הרבנות הראשית, לפני החתונה, שאני יהודיה אבל הם לא קיבלו את זה כי הסבתא רבתא שלי התנצרה לפני המלחמה.
אמנון כהן: הייתה יהודיה והתנצרה?
יהודית ויצמן: כן.
יהודית ויצמן: בסופו של דבר נולדו לי ילדים.
יהודית ויצמן: כשרציתי לרשום אותם במרשם האוכלוסין, פשוט לא היו מוכנים לרשום אותם בתור יהודים.
דוד אזולאי: בית הדין הרבני הכיר ביהדותם?
יהודית ויצמן: ואחר כך - - -
דוד אזולאי: שאלתי אם בית הדין הרבני הכיר ביהדותם?
יהודית ויצמן: ביהדותי, כן.
יהודית ויצמן: לאחר מכן הלכתי לרבנות בטבריה כדי לקבל החלטה אם אני כן או לא יהודיה וקיבלתי אישור שאני יהודיה לכל עניין ודבר.
יהודית ויצמן: הלכתי עם המסמך הזה למשרד הפנים שהכניס את המסמך הזה לתיק ושלח לי מכתב בכתב-יד, שהם מכניסים את זה לתיק ומתייחסים לזה כמו לעוד מסמך, בנוסף למסמכים שלי ואני אמשיך בתהליך בתור אישה שהתחתנה עם ישראלי.
יהודית ויצמן: הם לא מכירים בי ובילדים שלי כיהודים.
יהושע הרשקוביץ: אני הרב שערך את חופתה.
יהושע הרשקוביץ: בדקנו וקיבלנו, אין ספק.
יהושע הרשקוביץ: הם כתבו בהערת אגב באותו נייר הם עולים למדינה הרבה כסף, זה דבר אחד.
דוד אזולאי: מה?
יהושע הרשקוביץ: עולים למדינה הרבה כסף בגלל סל הקליטה.
יהושע הרשקוביץ: הדבר השני שהם כתבו לה: אין ספק שאת יהודיה אבל יש חוק שקובע שמי שהתנצר אז הוא – מי שהוא בן יהודי או בן אם יהודיה או התגייר ובלבד שאיננו בן דת אחרת, וכיוון שהסבתא רבתא נאלצה להתנצר, אז אנחנו לא מכירים בך.
יהושע הרשקוביץ: שלחתי גם חוות דעת שמדובר על האדם עצמו שהתנצר.
יהושע הרשקוביץ: שלחתי כמה מכתבים – רובם לא נענו.
אמנון כהן: הפקידים אומרים: אין לנו כלים.
אמנון כהן: תשנו את החוק אז ניתן.
יהושע הרשקוביץ: הם התחייבו בפני חבר הכנסת אז שהם – או שהיא יהודיה על פי סעיף של שיבה ליהדות.
יהושע הרשקוביץ: אבל החליטו שגם זה לא, למרות שאין ספק, כפי שהם עצמם כותבים, היא יהודיה על-פי דת ולא על-פי חוק השבות.
אמנון כהן: יש לנו אורחים מבית ספר רבין בכפר סבא.
אמנון כהן: במסגרת סיור בירושלים באתם למשכן הכנסת.
אמנון כהן: כאן זה ביתכם, הוועדה הזו – ועדתכם.
אמנון כהן: אנחנו נרצה לראות אתכם, חלק מכם שירצה, מנהיגים פה, נבחרי ציבור, בעזרת השם.
אמנון כהן: תשאפו, יכולים להגיע לפה.
אמנון כהן: מדינה דמוקרטית.
אמנון כהן: ברוכים הבאים.
שמעון הר שלום: כבוד היושב-ראש, אני אשתדל לדבר בלי המיקרופון - - -
אמנון כהן: תרצה או לא – זה עובד.
אמנון כהן: אל תסגור אותו.
שמעון הר שלום: אני מנהל מיזם שנקרא "מרכז שורשים" שהוא מרכז לסיוע לאזרחי ישראל עולים לשעבר, בהליך בירור יהדות.
שמעון הר שלום: אנחנו אחד המיזמים של ארגון רבני צהר.
שמעון הר שלום: המיזם שלנו נתמך גם על-ידי משרד ראש הממשלה ועל-ידי קרנות יהודיות בעולם.
שמעון הר שלום: המטרה שלנו לעסוק לא רק בבעיות אקוטיות של היום אלא בפני מדינת ישראל כמדינה יהודית בדור הבא.